दोपहर का समय था। छुट्टी का दिन था। मन किया कि मोहिनी भाभी से मिला जाय। दीपक भाई उस दिन भी घर पर नहीं थे। भाभी नहा कर निकली थीं। बाल उनके गीले थे। उन्होंने उनको खुला छोड़ दिया था। वह मेरे लिए चाय बनाने चली गयी। मैं कुर्सी पर बैठा था। बच्चे बाहर खेल रहे थे। भाभी मुझे चाय का प्याला पकड़ा कर कनस्तर में चावल पलटने लगी। वह झुकी हुई थी। उनका ध्यान चावल और कनस्तर की तरफ था। उनकी भरी हुई छातियां ब्लाउज़ से बाहर झांक रही थी। और मेरी निगाह उसी पर टिकी थी। मन के अंदर का समंदर किनारों को छूने के लिए बेताब हो गया। सांसें बेकाबू होने लगी थीं। मैं अपनी जगह से उठा और उनके बिल्कुल पास आ गया। अचानक उनकी निग़ाह मुझसे टकराई और थैला उनके हाथ से छूट गया। वह लगभग खाली हो चुका था। मैं बाज़ की तरह उन्हें अपने पंजो में जकड़ लेना चाहता था। भाभी स्थिर खड़ी थी-यह क्या मितऊ? तुम्हें तो मैं अपनी सबसे कीमती चीज दे चुकी हूं। फिर इस गंदे शरीर की लालसा क्यों?